# Bizonyítás (film)

### A Wikipédiából, a szabad lexikonból.

Bizonyítás Proof
IMDB 7.0/10 (7,101 szavazat)
Rendező: | John Madden
Producer: | Robert Kessel Alison Owen Jeffrey Sharp
Forgatókönyvíró: | David Auburn Rebecca Miller
Főszerepben: | Gwyneth Paltrow Anthony Hopkins Jake Gyllenhaal Hope Davis
Zene: | Stephen Warbeck
Vágó: | Mick Audsley
Forgalmazó: | Miramax Films (USA) SPI International (Magyarország)
Gyártó: | Miramax Films Endgame Entertainment Hart-Sharp Entertainment
Bemutató: | 2005. szeptember 16. (USA) 2006. február 23. (Magyarország)
Időtartam: | 99 perc
Nyelv: | angol
Korhatár: | PG-13 (USA) 16 (Magyarország)
Költségvetés: | 20 millió dollár
Bevétel: | 7,535,331 dollár (USA) 12,826,583 dollár (összes)
IMDb

A Bizonyítás (angolul Proof) egy 2005-ben forgalmazásba került, színes, amerikai romantikus film. John Madden rendezte, aki már dolgozott együtt Gwyneth Paltrow-val a Szerelmes Shakespeare-ben. A film premierje 2005. szeptember 16-án volt, DVD-n 2006. február 14-én adták ki.

## [szerkesztés] Szereplők

Szereplő | Színész | Magyar hang
--- | --- | ---
Catherine | Gwyneth Paltrow | Gubás Gabi
Robert | Anthony Hopkins | Reviczky Gábor
Hal | Jake Gyllenhaal | Dányi Krisztián
Claire | Hope Davis | Spilák Klára

## [szerkesztés] Történet

Figyelem: Itt a cselekmény részleteit vagy a végkifejletét is olvashatod.

A fiatal egyetemista Catherine, évek óta ápolta édesapját Robertet, aki ragyogó matematikus, de elméje az utolsó éveiben elborult. A lány 27. születésnapján édesapja meghal, amit Catherine rendkívül nehezen fogad el. Egyedül marad óriási házban a fájdalmával, apja 103 jegyzetfüzetével.

Hamarosan megérkezik Claire, Catherine nővére, akivel rég elhidegültek egymástól, és aki kezébe szeretné venni húga életének irányítását. A nővére eladja a házat és magához akarja venni labilisan viselkedő húgát. Feltűnik még Hal, Catherine apjának egykori tanítványa, aki meg van győződve Robert zsenialitása felől, és feltett terve, hogy végignézze a hátra maradt jegyzetfüzeteket. Catherine eleinte gyanakodva fordul a fiú felé, nem akar betekintést engedni apja szellemi hagyatékába, végül úgy dönt, bizalmába avatja a fiút. Ahogy azonban egyre jobban megismeri Halt, a fiatal nőnek a lehető legnyugtalanítóbb problémával kell megküzdenie: vajon ő maga mennyit örökölt apja őrültségéből vagy éppen zsenialitásából?

Hal egy este rábukkan egy füzetre, ami még nem bizonyított matematikai problémát tár fel és old meg. Felkapja a füzetet és nyilvánosságra akarja hozatni a benne foglaltakat, mint Robert utolsó zseniális bizonyítását. Catherine azonban felfedi, hogy az nem apja munkája, hanem az övé. Hal nem hisz a lánynak, hiszen Catherine csak pár hónapot járt matematikai képzésre az egyetemen. És tisztlete Robert felé annyira erős, hogy meg van győződve arról, hogy az kizárólag az elhunyt professzor munkája lehet. Catherine erőteljesen védi a saját felfedezését, és bizonyítani próbálja a maga igazát azzal szemben, hogy apjának már évek óta nem volt tiszta pillanata, így nem lehetett az ő munkája.

Közben lassan összepakolnak a házból. Catherine további élete egyre bizonytalanabbá válik. Hal a füzetet megmutatja több nagy tekintélyű matematikusnak, és időközben kiderül, hogy ez a bizonyítás valóban Catherine munkája, mert nagyon „trendi” bizonyítási módszereket használ, amikről Robertnek nem lehetett tudomása.

## [szerkesztés] Külső hivatkozások

- Bizonyítás (film) a PORT.hu-n
- A Bizonyítás az Internet Movie Database oldalain
- A A Bizonyítás a Cinematrixon
- A Moziplussz kritikája

A lap eredeti címe "http://hu.wikipedia.org../../../b/i/z/Bizony%C3%ADt%C3%A1s_%28film%29.html"

Kategóriák: 2005 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Eesti
- עברית
- Italiano
- 日本語
- Nederlands
- Polski
- Svenska
- Türkçe